# Avainsana

### Wikipedia

Avainsana on tiedonhaussa ja indeksoinnissa käytetty viittaus laajempaan tietokokonaisuuteen. Avainsanan merkitys ja tehtävä voidaan ymmärtää eri tavoin:

1. Avainsanan voidaan ajatella olevan tietystä näkökulmasta tehty tiivistelmä kohteestaan.
2. Toisaalta se voidaan nähdä kohteessa läsnä olevan attribuutin (käsitepiirteen, semanttisen piirteen) edustajana.

Etenkin jälkimmäisessä tapauksessa on luontevaa ajatella, että tiettyä kohdetta vastaa useita avainsanoja. Teknisesti avainsana on merkkijono, johon liittyy linkki tai muu osoitin siihen kohteeseen, johon se viittaa.

Avainsanat tuotetaan joko automaattisesti indeksointiohjelman avulla tai sisällönkuvailijan, kuten kirjastonhoitajan tai informaatikon suorittamassa indeksointiprosessissa. Avainsanat voivat olla suoraan dokumentissa esiintyviä tai niistä muokattuja. Avainsana voi olla vapaa tai tietyn sanaston (asiasanasto eli tesaurus) mukainen. Jälkimmäisessä tapauksessa niitä yleensä nimitetään asiasanoiksi.

Avainsanoja käytetään erilaisissa hakemistoissa ja kortistoissa. Nykyään niitä käytetään tietokannoissa. Käyttäjälle avainsanat näkyvät esimerkiksi hakukoneissa ja muissa tietolähteiden hakemistoissa.

| Tämä tietotekniikkaan liittyvä artikkeli on tynkä. Voit auttaa Wikipediaa laajentamalla artikkelia.

Haettu osoitteesta http://fi.wikipedia.org../../../a/v/a/Avainsana.html

Luokat: Tietotekniikkatyngät | Tietotekniikka

##### Views

- Artikkeli
- Keskustelu
- Nykyinen versio

##### Etsi